Document ID: /roh_data/filtered/fineweb-2-filterrobots_roh.jsonl.gz/55274

Mardi saira è l'internet cruda or tar la Swisscom. La rait da telefonia (fixa e mobila) ed il program da televisiun èn stads interruts tranter las 22:23 e las 22:53. Radund 40% dal traffic da datas n'ha betg pudì vegnir transmess. Ils numers d’urgenza na sajan dentant betg stads pertutgads, ha communitgà il concern da telecommunicaziun.
La raschun dal disturbi sajan stadas lavurs da mantegniment. Il mument na saja anc betg cler quantas clientas e clients che sajan stads pertutgads dal disturbi.